section_heading: Dizajn
paragraph_text: Unutarnji spremnik goriva ima kapacitet od 2.060 litara dok dodatni spremnik ispod trupa zauzima 700 litara. Jedna od zanimljivosti zrakoplova tvrtke Jakovljev je niski tlak u gumama koji avionima omogućava slijetanje na neasfaltirane površine. U kokpitu se nalaze dva (u izvoznim inačicama tri) višefunkcionalna zaslona zajedno s kacigom za navigaciju i sustavom za upravljanje paljbom. Sjedala Zvijezda K-36 omogućuju katapultiranje pilota na nultoj točki, odnosno kada je avion prizemljen. Jak-130 može koristiti široki raspon oružja, uključujući top i navođene projektile koji se mogu montirati na devet utora.